CELEX: 32013R0308
Language: hr
Date: 2013-04-03 00:00:00
Title: Provedbena uredba Komisije (EU) br. 308/2013 od 3. travnja 2013. o odobrenju pripravka od Lactobacillus plantarum NCIMB 30083 i pripravka od Lactobacillus plantarum NCIMB 30084 kao dodataka hrani za životinje za sve životinjske vrste  Tekst značajan za EGP

03/Sv. 069
            
            
               HR
            
            
               Službeni list Europske unije
            
            
               244
            
         32013R0308
   
               L 094/1
            
            
               SLUŽBENI LIST EUROPSKE UNIJE
            
            
               03.04.2013.
            
         PROVEDBENA UREDBA KOMISIJE (EU) br. 308/2013
   od 3. travnja 2013.
   o odobrenju pripravka od Lactobacillus plantarum NCIMB 30083 i pripravka od Lactobacillus plantarum NCIMB 30084 kao dodataka hrani za životinje za sve životinjske vrste
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
   budući da:
   
               (1)
            
            
               Uredba (EZ) br. 1831/2003 propisuje izdavanje odobrenja za dodatke koji se koriste u hranidbi životinja i razloge i postupke za izdavanje takvog odobrenja. Članak 10. stavak 7. Uredbe (EZ) br. 1831/2003 u vezi s njezinim člankom 10. stavcima 1. do 4. utvrđuje posebne odredbe za procjenu proizvoda koji se koriste u Uniji kao dodaci za siliranje na datum kad je ta Uredba započela s primjenom.
            
         
               (2)
            
            
               U skladu s člankom 10. stavkom 1. Uredbe (EZ) br. 1831/2003 pripravak od Lactobacillus plantarum NCIMB 30083 i pripravak od Lactobacillus plantarum NCIMB 30084 uneseni su u Registar Europske unije dodataka hrani za životinje kao postojeći proizvodi koji spadaju u funkcionalnu skupinu dodataka za siliranje za sve vrste životinja.
            
         
               (3)
            
            
               U skladu s člankom 10. stavkom 2. Uredbe (EZ) br. 1831/2003 u vezi s njezinim člankom 7., dostavljeni su zahtjevi za odobrenje ovih pripravaka kao dodataka hrani za životinje za sve vrste životinja i za njihovo uvrštenje u kategoriju „Ttehnološki dodaci” i funkcionalnu skupinu „Dodaci za siliranje”. Ti su zahtjevi bili popraćeni detaljima i dokumentima koji se zahtijevaju u skladu s člankom 7. stavkom 3. Uredbe (EZ) br. 1831/2003.
            
         
               (4)
            
            
               Europska agencija za sigurnost hrane (dalje u tekstu „Agencija”) zaključila je u svom mišljenju od 13. prosinca 2012. (2) da se u okviru predloženih uvjeta uporabe dotični pripravci smatraju sigurnima za ciljane vrste, potrošače proizvoda dobivenih od životinja hranjenih tretiranom silažom i za okoliš. Agencija je također zaključila da oba pripravka mogu povećati proizvodnju silaže povećanjem konzerviranja suhe tvari i smanjenjem razgradnje bjelančevina krmnog bilja koje se lako do srednje teško silira. Agencija smatra da nema potrebe propisivati posebne zahtjeve za praćenje nakon stavljanja na tržište. Također je provjerila izvješće o analitičkoj metodi dodataka hrani za životinje koje je dostavio referentni laboratorij Zajednice uspostavljen Uredbom (EZ) br. 1831/2003.
            
         
               (5)
            
            
               Procjena dotičnih pripravaka pokazuje da su uvjeti za izdavanje odobrenja predviđeni u članku 5. Uredbe (EZ) br. 1831/2003 ispunjeni. U skladu s tim korištenje tih pripravaka je potrebno odobriti kako je navedeno u Prilogu ovoj Uredbi.
            
         
               (6)
            
            
               S obzirom da ne postoje sigurnosni razlozi koji bi zahtijevali trenutačnu primjenu izmjena uvjeta odobrenja, primjereno je dozvoliti prijelazno razdoblje kako bi se zainteresirane stranke mogle pripremiti za ispunjenje novih zahtjeva koji proizlaze iz odobrenja.
            
         
               (7)
            
            
               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Izdavanje odobrenja
   Pripravci navedeni u Prilogu koji spadaju u kategoriju dodataka „Tehnološki dodaci” i u funkcionalnu skupinu „Dodaci za siliranje” odobravaju se kao dodaci u hranidbi životinja pod uvjetima navedenim u tom Prilogu.
   Članak 2.
   Prijelazne mjere
   Pripravci navedeni u Prilogu i hrana za životinje koja ih sadrži proizvedeni i deklarirani prije 24. listopada 2013. u skladu s pravilima na snazi prije 24. travnja 2013. mogu se i dalje stavljati na tržište i koristiti do iscrpljenja postojećih zaliha.
   Članak 3.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 3. travnja 2013.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 268, 18.10.2003., str. 29.
   
      (2)  EFSA Journal 2013; 11(1):3041.
   PRILOG
   
               Registarski broj dodatka
            
            
               Ime nositelja odobrenja
            
            
               Dodatak
            
            
               Sastav, kemijska formula, opis, analitička metoda
            
            
               Vrsta ili kategorija životinje
            
            
               Gornja granica starosti životinja
            
            
               Najmanji udio
            
            
               Najveći udio
            
            
               Ostale odredbe
            
            
               Datum isteka valjanosti odobrenja
            
         
               CFU/kg svježeg materijala
            
         
               
                  Kategorija tehnoloških dodataka. Funkcionalna skupina: dodaci za siliranje
               
            
         
               1k20736
            
            
               —
            
            
               
                  Lactobacillus plantarum
               
               (NCIMB 30083)
            
            
               
                  Sastav dodatka
               
               Pripravak od Lactobacillus plantarum (NCIMB 30083) koji sadrži najmanje 5 × 1010 CFU/g dodatka
               
                  Karakteristike aktivne tvari
               
               
                  Lactobacillus plantarum (NCIMB 30083)
               
                  Analitička metoda
                   (1)
               
               Metoda brojanja dodatka: metoda razmazivanja po pločici (EN 15787)
               Identifikacija: gel-elektroforeza u pulsirajućem polju (PFGE).
            
            
               Sve životinjske vrste
            
            
               —
            
            
               —
            
            
               —
            
            
               
                           1.
                        
                        
                           U uputama za korištenje dodatka hrani za životinje i premiksa potrebno je navesti temperaturu skladištenja i rok valjanosti.
                        
                     
                           2.
                        
                        
                           Minimalna doza dodatka kada se ne koristi u kombinaciji s drugim mikroorganizmima kao dodacima za siliranje: 1 × 108 CFU/kg svježeg materijala.
                        
                     
                           3.
                        
                        
                           Dodatak se koristi u krmivu koje se lako do srednje teško silira (2).
                        
                     
                           4.
                        
                        
                           Mjere sigurnosti: tijekom rukovanja potrebno je nositi zaštitu za disanje i rukavice.
                        
                     
            
               24. travnja 2023.
            
         
               1k20737
            
            
                
            
            
               
                  Lactobacillus plantarum
               
               (NCIMB 30084)
            
            
               
                  Sastav dodatka
               
               Pripravak od Lactobacillus plantarum (NCIMB 30084) koji sadrži najmanje 5 × 1010 CFU/g dodatka
               
                  Karakteristike aktivne tvari
               
               
                  Lactobacillus plantarum (NCIMB 30084)
               
                  Analitička metoda
                   (1)
               
               Metoda brojanja dodatka: metoda razmazivanja po pločici (EN 15787)
               Identifikacija: gel-elektroforeza u pulsirajućem polju (PFGE).
            
            
               Sve životinjske vrste
            
            
                
            
            
                
            
            
                
            
            
               
                           1.
                        
                        
                           U uputama za korištenje dodatka hrani za životinje i premiksa potrebno je navesti temperaturu skladištenja i rok valjanosti.
                        
                     
                           2.
                        
                        
                           Minimalna doza dodatka kada se ne koristi u kombinaciji s drugim mikroorganizmima kao dodacima za siliranje: 1 × 108 CFU/kg svježeg materijala.
                        
                     
                           3.
                        
                        
                           Dodatak se koristi u krmivu koje se lako do srednje teško silira (2).
                        
                     
                           4.
                        
                        
                           Mjere sigurnosti: tijekom rukovanja potrebno je nositi zaštitu za disanje i rukavice.
                        
                     
            
               24. travnja 2023.
            
         
      (1)  Detalji o analitičkim metodama dostupni su na sljedećoj adresi referentnog laboratorija: http://irmm.jrc.ec.europa.eu/EURLs/EURL_feed_additives/Pages/index.aspx
   
      (2)  Krmivo koje se lako silira: > 3 % topljivih ugljikohidrata u svježem materijalu. Krmivo koje se srednje teško silira: 1,5-3,0 % topljivih ugljikohidrata u svježem materijalu. Kako je definirano u Uredbi Komisije (EZ) br. 429/2008 (SL L 133, 22.5.2008., str. 1.).